אוניברסיטת ווטרלו

אוניברסיטת ווטרלו (באנגלית: University of Waterloo; הידועה באנגלית גם כ-UW או UWaterloo) היא אוניברסיטה ציבורית עם דגש רב על מחקר, שנוסדה ב-1957, ונמצאת בעיר ווטרלו שבפרובינציית אונטריו שבקנדה. מספר הסטודנטים בשנת 2022 עמד על 34,204 הלומדים לתואר ראשון ו-6,309 הלומדים לתארים מתקדמים יותר. האוניברסיטה מעסיקה סגל הוראה בן 895 פרופסורים. האוניברסיטה ידועה בין היתר בזכות תוכנית הקו-אופ הגדולה בעולם, שמטרתה לשלב חינוך אקדמי עם ניסיון עבודה ממשי, זאת דרך שילוב הסטודנטים במקומות עבודה הקשורים למקצוע לימודיהם כבר משנתם הראשון באוניברסיטה. האוניברסיטה חברה באיגוד של אוניברסיטאות חבר העמים הבריטי ובקבוצת אוניברסיטאות המחקר הקנדי U15. היסטוריה האוניברסיטה נוסדה בשנת 1955 תחת השם "התאחדות הפקולטות של מכללת ווטרלו", גוף חצי-אוטונומי כחלק ממכללת ווטרלו (כיום אוניברסיטת ווילפרד לוריאה). נשיאה הראשון של האוניברסיטה, גארי האגי, אסף והעסיק מרצים בנושאי הנדסה ומדעים, ואף קיבל קצבה של $625,000 מהממשלה, ושנת הלימודים הראשונה באוניברסיטה נרשמה ב-1957. מיד לאחר מכן, לאחר משא ומתן שהביא בסופו של דבר לעוינות בין שני הצדדים, הפקולטה למדעים והנדסה ניתקה קשר עם מכללת ווטרלו. ב-1959 ממשלת קנדה יסדה במקומן שלוש אוניברסיטאות - אוניברסיטת ווטרלו לוט'ארן, מכללת סט. ג'רום, ואוניברסיטת ווטרלו; אבל בעוד אוניברסיטת ווטרלו ומכללת סט. ג'ורג' (ידועה כ"מכללת כנסייה") שמרו על קשר הדוק והיו לפדרציה, אוניברסיטת ווטרלו לוט'ארן בחרה להישאר עצמאית. מוניטין אוניברסיטת ווטרלו ידועה כאחת האוניברסיטאות המובילות בקנדה בתחומי המדע, המתמטיקה, ההנדסה, ומדעי המחשב. כמו כן, ובעיקר בזכות תוכנית הקו-אופ המצליחה, האוניברסיטה מתגאה בקשריה הרבים שנרקמו בינה לבין חברות רבות בתעשייה, בעיקר בתחום ההי-טק, בהן מיקרוסופט (ביל גייטס, בביקורו באוניברסיטה, ציין כי חברת מיקרוסופט מעסיקה לרוב יותר סטודנטים ובוגרי ווטרלו ממכל אוניברסיטה אחרת), וחברת רים, יצרנית מכשיר הבלאקברי, שמייסדיה הם בוגרי האוניברסיטה. בנוסף לאלו, אוניברסיטת ווטרלו מופיעה מדי שנה באחד מהמקומות הגבוהים ברשימת האוניברסיטאות בקנדה המופצת על ידי המגזין מקלינס ובה נמדדת איכות כל אוניברסיטה על פי קריטריונים שונים המשפיעים על הלימודים בה. עובדות ונתונים הפקולטה למתמטיקה של האוניברסיטה היא הגדולה מסוגה בעולם. הפקולטה כוללת את המחלקות למתמטיקה עיונית, מתמטיקה שימושית, קומבינטוריקה ואופטימיזציה, סטטיסטיקה ואקטואריה, מתמטיקה עסקית וחשבונאות, ומדעי המחשב. בספטמבר 2004, מכונית סולארית אשר שנבנתה באוניברסיטה יצגה אותה במספר תחרויות. מכונית זו שברה את שיא העולם בנסיעה למרחק הרב ביותר במכונית סולארית, בכך שנסעה למרחק של 15,079 ק"מ. ארגון אקדמי הפקולטה לבריאות בית הספר למדעי בריאות הציבור הפקולטה לאמנויות בית הספר לחשבונאות וכספים בית הספר לעיצוב אינטראקציות ומנהל עסקים בית הספר ליחסים בין-לאומיים ע"ש ג'ים בלסילי בית הספר לעבודה סוציאלית הפקולטה להנדסה בית הספר לאדריכלות בית ספר ליזמות ועסקים הפקולטה לסביבה בית הספר לסביבה, משאבים וקיימות בית הספר לתכנון הפקולטה למתמטיקה בית הספר למדעי המחשב ע"ש דיוויד צ'ריטון הפקולטה למדעים בית הספר לאופטומטריה ומדעי הראייה בית הספר לרוקחות דירוגים דירוג בין-לאומי דירוג שאנגחאי: מקום 151–200 (2023) Times Higher Education: מקום 158= (2024) דירוג QS לאוניברסיטאות: מקום 115 (2024) דירוג אזורי - קנדה דירוג שאנגחאי: מקום 6–7 (2023) Times Higher Education: מקום 7 (2024) דירוג QS לאוניברסיטאות: מקום 5 (2024) קישורים חיצוניים אתר האינטרנט הרשמי של אוניברסיטת ווטרלו (באנגלית) אוניברסיטת ווטרלו, ברשת החברתית פייסבוק אוניברסיטת ווטרלו, ברשת החברתית X (טוויטר) אוניברסיטת ווטרלו, באתר אנציקלופדיה בריטניקה (באנגלית)